Koppja fl-Awstralja ċċertifikati flimkien li qed ibatu minn kanċer terminali Il-koppja Adam u Caitlin Gravey ta' 38 u 39 sena rispettivament għandhom sfida kbia quddiemhom. Dan hekk kif huma jistgħu jispiċċaw iħallu lil uliedhom ta' sentejn u erba' snin waħidhom. Dan għax kemm Adam u kemm Caitlin ingħataw l-aħbar kerha li għandhom kanċer terminali. Adam kien iltaqa' ma' Caitlin meta kien qed jivvjaġġa fl-Awstralja. Hu kellu xogħol tajjeb ħafna fl-Awstralja iżda f'temp ta' tlett xhur, spiċċaw ħadu l-aħbar li tnejn li huma għandhom kanċer li jinsab fir-raba' stadju. Caitlin wara jiem b'uġiegħ instab li kienet qed tbati minn kanċer fil-musrana u Adam instab li qed ibati minn kanċer fil-frixa. Il-familja trid tuża l-istorja iebsa li għaddejjin minnha biex jinġabru fondi li imbagħad jintużaw biex tqum kuxjenza dwar kanċers aggressivi li jiżviluppaw qabel wieħed jagħlaq l-erbgħin sena. Il-koppja tgħix f'Perth fl-Awstralja, qed iħeġġu lin-nies biex jattendu l-iscreenings.